ເງິນເດືອນທະຫານ ອາດຈະຊັກຊ້າ ຖ້າບັນຫາໜີ້ສິນ ຕົກລົງກັນບໍ່ໄດ້
ພົນເຮືອເອກ Mullen ກ່າວວ່າ ຍັງບໍ່ຮູ້ແນ່ນອນເທື່ອວ່າ ເງິນເດືອນທະຫານສະຫະລັດ ຈະໄດ້ຮັບຜົນກະທົບຫຼືບໍ່
ນາຍທະຫານຊັ້ນສູງສຸດຂອງສະຫະລັດກ່າວວ່າ ຍັງບໍ່ທັນເປັນທີ່ຈະແຈ້ງເທື່ອວ່າທະຫານອະ ເມຣິກັນໃນອັຟການິສຖານຈະໄດ້ຮັບເງິນເດືອນທັນກັບເວລາຫຼືບໍ່ໃນກໍລະນີທີ່ເກີດການຜິດ ສັນຍາໃນການຈ່າຍໜີ້ສິນຂອງສະຫະລັດ ພົນເຮືອເອກ Mike Mullen ປະທານເສນາທິການຮ່ວມຂອງກອງທັບສະຫະລັດກ່າວຕໍ່ ພວກທະຫານອະເມຣິກັນທີ່ເມືອງການດາຮາໃນວັນເສົາມື້ນີ້ວ່າທ່ານຍັງບໍ່ທັນຮູ້ຈັກຄັກແນ່ ເທື່ອວ່າເງິນເດືອນຂອງພວກເຂົາເຈົ້າຈະໄດ້ຮັບການລົບກວນຫຼືບໍ່ ຖ້າສະມາຊິກລັດຖະສະ ພາສະຫະລັດຫາກບໍ່ສາມາດຕົກລົງກັນໄດ້ກ່ຽວກັບການເພີ່ມຂີດຈຳກັດໃນການກູ້ຢືມເງິນ ຂຶ້ນ ພົນເຮືອເອກ Mullen ກ່າວຕໍ່ພວກທະຫານວ່າ ທ່ານຮູ້ດີວ່າການຈ່າຍເງິນເດືອນໃຫ້ແກ່ ພວກເຂົາເຈົ້າບໍ່ທັນເວລານັ້ນ ຈະມີຜົນກະທົບຢ່າງຮ້າຍແຮງຕໍ່ພວກທະຫານເປັນຈຳນວນ ຫຼວງຫຼາຍທີ່ດຳລົງຊີວິດຢູ່ດ້ວຍເງິນເດືອນເປັນແຕ່ລະເດືອນໄປນັ້ນ ພົນເຮືອເອກ Mullen ເວົ້າວ່າ ທ່ານເຊື່ອວ່າໃນທີ່ສຸດນັ້ນ ພວກທະຫານກໍຈະໄດ້ຮັບເງິນ ເດືອນຂອງພວກເຂົາເຈົ້າ ສະຫະລັດເຕືອນວ່າ ຕົນຈະໝົດເງິນສຳລັບໃຊ້ຈ່າຍໜີ້ສິນຕ່າງໆຫຼັງຈາກວັນທີ 2 ສິງຫາ ຈະມາຖ້າລັດຖະສະພາສະຫະລັດຫາກບໍ່ສາມາດຕົກລົງກັນໄດ້ເພື່ອເພີ່ມຂີດຈຳກັດໃນການ ກູ້ຢືມເງິນຂຶ້ນຈາກ 14 ພັນ 300 ຕື້ໂດລາ